钦定古今图书集成/历象汇编/乾象典/第045卷 > 太阳守
## 钦定古今图书集成/历象汇编/乾象典/第045卷 > 太阳守

按《星经》：“太阳守，在相西北，王大臣将，备天下不虞事。”
入张十三度，去北极四十五度。

按：《史记天官书》《汉书天文志》俱不载。

按《晋书天文志》：“太阳守一星，在相西，大将大臣之象
也。主戒不虞，设武备。”

按：《隋书天文志》同。

按《宋史天文志》：“太阳守一星，在相星西，北斗第三星
西南，大将大臣之象，主设武备，以戒不虞。一曰在下
台北，太尉官也，在朝少傅行大司马者。”

按《观家玩占》：“太阳守一星，在天相西，大臣大将之象，
所以守卫天之宫，备守诸门，主武备，戒不虞。”